cyanic-selkie/wikianc huggingface dataset:
Nygotikk
Opphav
Den evangeliske kristendommens framvekst på 1700- og tidlig på 1800-tallet i England førte til en reaksjon i høykirkebevegelsens motstand mot modernisme og søkte å framheve kontinuiteten mellom den etablerte kirke og den førreformerte katolske kirke. Arkitekturen, i form av nygotikk (i England kalt for Gothic Revival eller Victorian Gothic), ble et av de fremste trekkene til høykirkebevegelsen, men ble også støttet og var en parallell til medievalism, middelalderromantikken, som hadde sine røtter i en opptatthet av oldtiden, dens bevarelse og interesse i merkverdigheter. Etter hvert som industrialismen bredde seg kom det en reaksjon mot maskinproduksjon og framtoningen av fabrikker. Talsmenn for det pittoreske og det estetisk tiltalende på en gammeldags og sjarmerende måte, slik som Thomas Carlyle og Augustus Pugin var kritisk til industrisamfunnet og framstilte det førindustrielle middelaldersamfunnet som en gullalder. For Pugin var gotisk arkitektur forsterket av kristne verdier som hadde blitt fortrengt av klassisismen og ødelagt av industrialismen.
Ibanez Universe
Ibanez Universe er verdens første moderne, kommersielle syv-strengers gitar designet av musikeren Steve Vai og produsert av Ibanez. Universe er en syv-stengers versjon av Ibanez JEM serien, Vai's signaturmodell.
Nygotikk
Opphav
I engelsk skjønnlitteratur har den arkitektoniske nygotikken og den klassiske romantikken gitt vekst til sjangeren gotisk roman, begynnende med The Castle of Otranto (1764) av Horace Walpole, og inspirerte en poetisk sjanger på 1800-tallet preget av middelalderromantikk som ble avledet av ossiansk diktning som James Macpherson framstilte som oversettelser av oldtidsdiktning (men i virkeligheten var diktet av Macpherson). Dikt som «Idylls of the King» av Alfred Tennyson framførte moderne tematikk i en middelaldersetting. I tysk litteratur førte nygotikk også til etableringen av litterære moter.
Den første historistiske stilen
Nygotiske kirker ble bygd i England fra ca. 1825 av, og i Europa holdt stilen seg til etter 1900. I USA og Canada bygde man imidlertid nygotiske kirker frem til 1930-årene. Stilen har også satt sine spor på de tidligere skyskraperne i New York og Chicago.
Viktige navn er Augustus Welby Pugin, John Ruskin og Eugène-Emmanuel Viollet-le-Duc, som spesielt er husket for restaureringen av Notre-Dame i Paris. Viktige nygotiske byggverk internasjonalt er St. Patrick's Cathedral og Cathedral of Saint John the Divine i New York, Notre-Dame de Montréal og katedralen i Liverpool. Eksempler på verdslige bygninger er Parlamentet med Big Ben og Tower Bridge i London, parlamentsbygningene i Ottawa og et utall colleger og universiteter i USA.
Nygotikk i Norge
I Norge ble det reist mange bygninger i nygotikk i perioden 1850–1900. Eksempler på viktige nygotiske kirker i Norge er flere kirker i Oslo, slik som Kampen kirke og Trefoldighetskirken med flere. Domkirkene i Tønsberg, Fredrikstad og Kristiansand er andre eksempler, sammen med Johanneskirken i Bergen, Skien kirke og Bragernes kirke i Drammen. Domkirken i Tromsø og Vågan kirke i Kabelvåg viser en nasjonal tilpasning ved bruk av tre som materiale. Den aller første nygotiske kirken i Norge var ellers en trekirke, Bamble kirke fra 1845.
Lystslottet Oscarshall og Gaustad sykehus er eksempler på verdslig nygotikk.
Australia under Paralympiske vinterleker 2006
Australia deltok med ti deltakere i de paralympiske vinterlekene 2006 i Torino. Australia og Ny-Zealand var de eneste to deltakerlandene fra Oseania.
Don Chaffey
Donald Chaffey (1917–1990) var en britisk regissør kjent for filmer som Jason and the Argonauts (1963) og One Million Years B.C. (1966).
Chaffey regidebuterte med filmen Skid Kids i 1953 og ved siden av ovennevnte filmer kan en nevne titler som Peter og Dragen (1977) og The Magic of Lassie (1978). I de siste 10 årene av sin karriere arbeidet han kun med TV. Han hadde regioppgaver på kjente serier som blant annet The Prisoner (1967), The Pathfinders (1972), Disneyland (1962–1979), Charlie's Angels (1978–1981), Fantasy Island (1981–1982), T.J. Hooker (1983) og MacGyver.
Campinas do Piauí
Campinas do Piauí er en kommune i delstaten Piauí i nordøstregionen av Brasil.
Peter Magnus
Peter Magnus (født 14. april 1915 i Oslo, død 25. mai 2001) var en norsk forfatter, oversetter og journalist. Han utgav egne dikt- og novellesamlinger samt oversatte en rekke verker fra tysk, engelsk og amerikansk litteratur. Han skrev også tekster til revyer i 1942-1943 og enkelte viser og sangtekster.
Fischer (selskap)
Fischer er et østerriksk skiselskap som lager ski for bruk i alpine og nordiske grener. Selskapet ble startet i 1924 av Josef Fischer. Det har produksjon av utstyr for både for profesjonelle utøvere og amatører. Fischer produserer også noe utstyr for tennis og ishockey.
Fischer har inngikk en samarbeidsavtale med norske Rottefella som gjaldt fra 2007–2008 sesongen. Rottefella-bindinger ble da standardbindingen for Fischers skistøvler, i motsetning til tidligere hvor Salomon produserte disse bindingene.
Ed Sullivan
Ed Sullivan (født 28. september 1901, død 6. juni 1974) var en amerikansk programleder som styrte The Ed Sullivan Show. Elvis Presley, The Beatles, The Doors, The Rolling Stones og Louis Armstrong er blant de mange som opptrådte i showet. Han har fått en stjerne på Hollywood Walk of Fame.
Biografi
Edward Vincent Sullivan ble født i New York 28. september 1901. Tvillingbroren døde under fødselen. Ed startet sin yrkeskarriere som sportsjournalist, radiostemme og kulturkritiker for New York Daily News. Sullivan var forlovet med den norsk-amerikanske svømmeren Sybil Bauer, men hun døde av kreft allerede i 1927, bare 23 år gammel. I 1932 ble han hyret av CBS og fikk eget radioprogram – et program som blant annet gjorde Jack Benny kjent for verden. Mot slutten av 30-årene begynte Ed som manusforfatter og skuespiller. CBS var imponert over Ed, og i 1948 ga de ham hans eget TV-program, 'Toast of the Town. Dette var tiden da amerikanere begynte å anskaffe seg det revolusjonære fjernsynsapparatet. Showet ble sendt hver søndag klokken åtte om kvelden fra CBS Studio 50, som i 1967 fikk navnet The Ed Sullivan Theater (i dag brukes studioet til David Lettermans talkshow). Ed var vert, mens operasangere, komikere, tryllekunstnere og sirkusartister opptrådte. Bob Hope, Buster Keaton, Martin & Lewis og mange andre kjente var hyppige gjester. Den norske sangeren og skuespilleren Sølvi Wang fikk også sin plass i programmet, da hun opptrådte der den 12. juni 1966. Showet var til og med litt kontroversielt fordi fargede fikk opptre, deriblant Louis Armstrong, Aretha Franklin og Nat King Cole. I 1955 byttet Toast of the Town navn til The Ed Sullivan Show.
9. september 1956 besøkte Elvis Presley The Ed Sullivan Show. Charles Laughton ledet showet da Elvis var der, fordi Ed hadde havnet i en alvorlig bilulykke og slått ut tennene. Før Elvis’ tredje og siste opptreden, den 6. januar 1957, fikk kameramennene den berømte beskjeden om å filme kongen bare fra magen og opp, siden bevegelsene hans var betraktet som uanstendige.
The Beatles og Ed Sullivan
Mange andre rockere opptrådte på The Ed Sullivan Show i årene som kom, men ikke før i 1964 kom det virkelige sjokket. 9. februar 1964 spilte The Beatles for første gang på amerikansk jord, på Eds show. Showet ble sett av 73 millioner mennesker – en rekord ikke engang månelandingen (20. juli 1969) kunne slå. 50 000 billettønsker kom, men salen holdt bare 702 mennesker. Det ble rapportert svært få forbrytelser i tidsrommet The Beatles spilte. ”Selv forbryterne tok en pause for å se oss opptre',” konkluderte George Harrison med i The Beatles Anthology. Opptredenen blir ansett som et vendepunkt i rockens historie. The Beatles opptrådte på ”The Ed Sullivan show” fire ganger: 9., 16., og 23. februar 1964, og 12. september 1965. For deres tre første opptredener fikk de $10 000. Bare de to første showene var direktesendte. Showet 23. februar var innspilt 9. februar, altså før den historiske opptredenen samme dag. Den 14. august 1965 spilte The Beatles inn showet som ble sendt 12. september. Dagen etter (15. august 1965) fikk Ed æren av å introdusere The Beatles på Shea Stadium i New York – deres åpningskonsert på den hysteriske 1965-turnéen i USA.
Selv om The Beatles alltid var like populære på The Ed Sullivan Show, valgte de fra 1966 å ikke opptre, men heller sende promovideoer. 5. juni 1966 fikk Ed en personlig videohilsen fra The Beatles, samt videoene til Paperback Writer og Rain. 12. februar 1967 ble videoene til Strawberry Fields Forever og Penny Lane sendt. 26. november 1967 viste Ed Sullivan Hello, Goodbye-videoen, mens The Beatles’ siste bidrag til The Ed Sullivan Show – promovideoene til Two of Us og ''Let It Be' – ble sendt 15. februar 1970.
Legenden Ed Sullivan
6. juni 1971 ble The Ed Sullivan Show kansellert. CBS mente Ed var blitt for gammel, på tross av at seertallene var svært høye. Ed Sullivan døde av kreft 13. oktober 1974 i hjembyen New York – ett år etter hans kone gjennom 43 år, Sylvia Weinstein, døde. Han regnes i dag som en legende innen amerikansk TV-historie. Hvorfor Ed ble så populær er en liten gåte: Han virket anspent, var streng i stemmen, alvorlig i blikket, ukomfortabel, han hadde svært lite karisma, og en uvane med å glemme navnene på talentene. Ed minner mer om Richard Nixon enn David Letterman. Komikeren Alan King sa: Ed gjør ingenting, men det er ingen som gjør ingenting bedre enn han gjør på TV. Journalisten Harriet Van Horne publiserte følgende kommentar om Ed Sullivan: Han har ikke kommet dit han er ved å ha en personlighet, men ved å ikke ha en personlighet. Ed fikk nyss i uttalelsen, og skrev et lite brev tilbake til henne: ''Dear Miss Van Horne. You bitch. Sincerely, Ed Sullivan.''
Rüsselsheim am Main
Rüsselsheim am Main (tidligere kjent som Rüsselsheim frem til den 30. juli 2015) er en bykommune i Rhein-Main-området med rundt innbyggere i delstaten Hessen i Tyskland.
Samferdsel
Kommunen er knyttet til det internasjonale veinettet gjennom motorveiene A60 (E42) og A67 (E35). Mainbanen går gjennom kommunen, med stasjonene Rüsselsheim-Opelwerke og Rüsselsheim. Også Rhein-Main-banen går gjennom Rüsselsheim, men uten stasjoner.
Hovedkontoret til bilprodusenten Opel ligger i Rüsselsheim.
Walter Stewart, 6. High Steward av Skottland
Walter Stewart eller Steward (født 1293, død 1327) var den sjette High Steward of Scotland.
Walter Stewart ble gift med Marjorie Bruce, det eneste barn til ektepartet Isabella av Mar og Robert Bruce. Isabella døde kort tid etter Marjorie ble født i 1296.
Walter Stewart kommanderte en av schiltronene under slaget ved Bannockburn (23. juni-24. juni 1314), men på grunn av sin ungdom og mangel på erfaring var den effektive leder Robert Bruces løytnant «Good Sir James» Douglas. Man mente at uansett at Walter Stewart hadde utmerket seg, og ble belønnet med hånden til den halvvoksne prinsessen av Skottland, som hadde sittet halve livet i engelsk fangenskap. Hennes medgift inkluderte baroniet i Bathgate i West Lothian, Skottland.
To år senere ble Marjorie kastet av en hest, gikk inn i en for tidlig fødsel og født sin første og eneste sønn Robert som forløst med keisersnitt. Hun overlevde fødselen med noen få timer. Hennes sønn skulle komme til å etterfølge sin barnløse onkel David II av Skottland i 1371. Robert ble den senere kong Robert II av Skottland.
Walter Stewarts etterkommere inkluderer Huset Stuart og deres etterkommere som ble monarker av Det forente kongerike Storbritannia, dvs. Skottland og England.
Merk at i Skottland ble den arvelige posisjonen «High Steward» til på 1100-tallet og første gang gitt til normanneren Walter Fitzalan. Hans etterkommere ble Huset Stewart, senere med fransk skrivemåte til Huset Stuart. Merk forskjellen på t og d ‘stewart’ og ‘steward’. «High Steward» må ikke forveksles med «Lord Steward», som er en funksjon i rettssal.
Santa Cruz de la Sierra
Santa Cruz ble grunnlagt 1561 av hærstyrker fra Paraguya. Etter konflikter med indianske urbefolkningsgrupper ble byen flyttet til bredden av elva Piraí i 1592. Før 1900 var byen relativt isolert i Bolivia. Tidlig på 1900-tallet ble det anlagt jernbane til Brasil og Argentina. På 1920 ble også oljeindustrien utviklet. På 1950 fikk Santa Cruz veiforbindelse til Cochabamba og med det ble forbundet resten av Bolivia. og er kjent for å ha mange bygninger fra den spanske kolonitiden.
Tove Sørensen
Tove Sørensen (født 1958) er en norsk hundekjører fra Tromsø og eier av Tromsø Villmarkssenter AS.
Sørensen har drevet med hundekjøring siden midten av 1980-tallet, og har deltatt 16 ganger i Finnmarksløpet. 47 år gammel debuterte hun i verdens lengste hundesledeløp, Iditarod. Bare to uker før løpet hadde hun et uhell på en treningsøkt som førte til at det ene øyet ble skadet. Selv om øyet ikke ville bli leget innen Iditarod 2006 startet, valgte hun å gjennomføre hundesledeløpet. Med bare et funksjonelt øye endte Sørensen til slutt som nummer 29. For denne prestasjonen ble hun av de andre hundekjørerne kåret til Den mest inspirerende hundekjøreren (Chevron Most Inspirational Musher Award) i Iditarod 2006.
Sigurd Scott Hansen
Sigurd Scott Hansen (født 24. juli 1868 i Leith, død 24. april 1937 i Oslo) var en norsk offiser og polfarer. Han deltok i Fridtjof Nansens Fram-ekspedisjon over Polhavet 1893–96 som leder av de meteorologiske, astronomiske og magnetiske observasjoner om bord i «Fram».
Biografi
[[File:No-nb bldsa 3c145.jpg|thumb|upright=1.3|left|Ekspedisjonsmedlemmene etter hjemkomsten til Kristiania 1896:
Foran fra venstre: 1. Theodor Jacobsen (1855-1933), førstestyrmann 2. Bernhard Nordahl (1862-1922), elektriker 3. Hjalmar Johansen (1867-1913), offiser, fyrbøter og meteorologiassistent 4. Otto Sverdrup (1854-1930), kaptein 5. Anton Amundsen (1857-1909), førstemaskinist 6. Henrik Greve Blessing (1866-1916), lege og botaniker) 7. Lars Pettersen (1860-1898), svensk smed og annenmaskinist
Premierløytnant Scott-Hansen var leder av de meteorologiske, astronomiske og magnetiske observasjoner under Framekspedisjonen, og var også ekspedisjonens yngste medlem. Han var navigatør, og etter Nansens avreise fra «Fram» på sledeturen 14. mars 1895 til hjemkomsten var han nestkommanderende, med Otto Sverdrup som sjef.
Han fikk en hyllest medalje i sølv fra Royal Geographical Society for sin innsats i Fram-ekspedisjonen. En øygruppe i Karahavet er oppkalt etter Scott Hansen.
Apenes-drapet
Apenes-drapet er betegnelsen på et av de mest omtalte drapene som har funnet sted i norsk etterkrigshistorie. Drapet fant sted 6. mai 1978 og ble oppklart først etter nesten 29 år, 3. april 2007, da en mann tilsto å ha stått bak drapet.
Bakgrunn
Det var Georg Apenes, senere direktør i Datatilsynet, som fant sin mor Inger Johanne Apenes knivstukket til døde i sitt hjem utenfor Gamlebyen i Fredrikstad 6. mai 1978. Daværende Kriminalpolitisentralen ble satt inn i saken og etterforskningen pågikk for fullt utover høsten 1978. Etterforskningen var svært omfattende etter datidens målestokk, men det ble aldri funnet noen gjerningsmann. Fire år senere ble saken gjenopptatt med nytt etterforskningsteam, uten at det førte til ytterligere resultater. Thor Karlsen ble varetektsfengslet i 170 dager mistenkt for drapet, men ble løslatt av mangel på bevis, Karlsen og hans familie fikk senere utbetalt erstatning for den uberettigede fengslingen og mistanken.
I 2001 ble alle spor gjennomgått på nytt med nye, moderne metoder, som sporing med DNA og biologiske spor. Da saken ble foreldet 6. mai 2003 hadde til sammen nærmere 4000 personer vært omtalt i sakens dokumenter, men ingen gjerningsperson var blitt funnet. I 2006 fikk politiet inn et nytt tips i saken fra en mann som fortalte at sønnen hadde vedgått å ha drept Inger Johanne Apenes. Denne sønnen ble da kalt inn til politiavhør i mars 2007 og tilstod drapet med en gang. Politiet uttalte at de festet lit til forklaringen, ettersom personen hadde gitt detaljerte beskrivelser av både åstedet, offeret og selve drapshandlingen. Oppklaringen fikk stor oppmerksomhet i media.
Gjerningspersonen var bare nær 14 år gammel da drapet ble begått. Han forklarte at han brøt seg inn i huset for å stjele, men ble oppdaget av Inger Johanne Apenes og drepte henne i panikk. Mannen hevdet selv å ikke ha begått noen flere kriminelle handlinger siden drapet og opplyste at han i ettertid hadde slitt med helsen. Fra politiets side ble saken henlagt med kjent gjerningsmann, da den ble ansett som foreldet, og fordi gjerningsmannen fremdeles var under kriminelle lavalder da drapet ble begått.
Xenofon fra Efesos
Xenofon fra Efesos var forfatter av Ephesiaka, en av de få bevarte romaner fra antikken, også kjent som en av kildene til Shakespeares Romeo og Julie.
Verk
Xenofon skrev Ephesiaka («Efesiske historier» eller «En efesisk romanse») trolig i det 2. århundre, på gresk språk. Efesos var en gresk by i Lilleasia (det nåværende Tyrkia) som på Xenofons tid var underlagt Romerriket. Handlingen dreier seg om det unge ekteparet Anthia og Habrokomes og deres mange opplevelser på en reise. Opplevelsene er typiske for den antikke romanen: skipbrudd, atskillelse, antatt utroskap og lignende. Verket tolkes iblant religiøst, som et lovskrift over den egyptiske gudinnen Isis. Ingenting er kjent om Xenofon, kanskje valgte han navnet som et pseudonym etter den mer kjente forfatteren, historikeren og hærføreren Xenofon fra Aten.
Se også
Andre hellenske romanforfattere:
Phil Babb
Etter at han har lagt opp fra fotballen er han eier av golfmagasinet «Golf Punk».
Ren Bishi
Ren Bishi (født 30. april 1904 i Tangjiaqiao i Miluo i Hunan i Kina, død 27. oktober 1950 i Beijing) var en oppadstigende personlighet innen det kinesiske kommunistparti inntil sin død i en alder av 46 år. Han satt i det 7. politbyrå, rangert som femtemann.
Violeta
Violeta (bulgarsk, makedonsk, serbisk: Виолета, ukrainsk: Віолета) er et kvinnenavn brukt i flere språk. Navnet er svært vanlig i Nord-Makedonia og Bulgaria.
Etymologi
Violetta (russisk: Виолетта) er en italiensk form av navnet, og Violette en fransk form.
Viola er en form av navnet tatt direkte fra latinske viola. Fjóla er en færøysk og islandsk form.
Utbredelse
Formen Viola er kjent brukt i Sverige fra 1844 og i Norge fra sent på 1800-tallet, mest i Nordland. I Sverige var Viola mest brukt på 1920-tallet. Viola var mest populært i USA fra 1900 til 1910.
Den engelske formen Violet var vanlig i Skottland fra 1500-tallet, og ble vanlig i engelsk språk fra 1800-tallet. Violet var mest populært i Sverige i 1920- og 1930-årene.
Violeta og andre former av navnet har navnedager i mange land:
Violeta er i dag et svært vanlig navn i Nord-Makedonia og Bulgaria.
Kjente personer med navnet
Personene i listen er ordnet kronologisk etter fødselsår.
Colin Hanks
Colin Hanks (født Colin Lewes Dillingham 24. november 1977 i Sacramento i California) er en amerikansk skuespiller. Han kommer fra Sacramento i California, og er sønn av Tom Hanks og Samantha Lewes.
8. mai 2010 giftet Colin Hanks seg med Samantha Bryant. De fikk sitt første barn, Olivia Jane Hanks, 1. februar 2011.
Leena Lander
Leena Lander (født 25. oktober 1955 i Åbo) er en finsk forfatter. Ved siden av romaner skriver hun også hørespill og stykker for fjernsyn og teater. Hun har fått flere priser og flere av hennes bøker er oversatt til andre språk. Hun er kjent for alltid å ta barnas parti i sine romaner, og er blitt en populær forfatter i sitt hjemland.
Biografi
Hun er gift med forfatteren Hannu Raittila og har tre sønner i Pargas 20 km sør for Åbo.
Bibliografi
Svarte sommerfugler ble innstilt til Nordisk råds litteraturpris i 1993 Bli storm ble innstilt til Nordisk råds litteraturpris 1997
Lars-Kristian Eriksen
Lars-Kristian Eriksen (født 28. juni 1983) er en norsk fotballspiller. Han spilte for klubbene Aalesund, Lyn, Lillestrøm, Odd. , Tune IL (Nåværende klubb)
Frem til desember 2008 spilte han for Lyn, en klubb han kom til gjennom Lyns samarbeid med NTG.
Eriksen håndterer begge backrollene, og beskrives som en spiller med stor løpskapasitet, og tidlig i karrieren ble han spådd en framtid på landslaget. Senere skulle flere skader og en ikke like bratt utviklingskurve sette denne spådommen på vent. I november 2006 begynte spekulasjoner om en mulig overgang til Aalesunds FK for Eriksen, men klubben gjorde ingen tilnærmelser, og det ble med løse rykter fra flere hold.
23. november 2017 signerte han en kontrakt med Tune IL Fotball som spillende hovedtrener. Dette er starten på hans karriere som trener. Ambisjonen for 2018 er å rykke opp til 5.divisjon med Tune.
Eriksen er gift med blogger Caroline Berg Eriksen, som står bak bloggen «Fotballfrue».
Vladimir Simončič
Vladimir Simončič var en jugoslavisk turner.
Han deltok i ett VM i turn for Jugoslavia; i 1922 i Ljubljana. Her deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg vant han sølv i skranke, bak Leon Štukelj. Hele 5 utøvere fikk delt andreplass i skranke i dette mesterskapet.
Genevad
Genevad er et tettsted i Laholm kommune i Hallands län i Halland i Sverige. I 2010 hadde tettstedet 565 innbyggere.
Signing
Signing er i utgangspunktet et ord som er synonymt med «velsignelse» og sikter til at en person mottar velsignelse. Ordet skriver seg opprinnelig fra et gammelt ord som innebar tanken om å gjøre korsets tegn over en person.
I Norge har ordet blitt brukt om to kirkelige handlinger:
Ordet kan dessuten brukes om signekunster og signeformler, trylleformularer og magiske tegn som gamle dagers signekjerringer, kloke koner og menn har utført for å helbrede eller beskytte.
Campo Largo do Piauí
Campo Largo do Piauí er en kommune i delstaten Piauí i nordøstregionen av Brasil.
Jason Behr
Jason Nathaniel Behr (født 30. desember 1973) er en amerikansk skuespiller fra Minneapolis i Minnesota. Han er kjent fra TV-serien Roswell og fra filmene Forbannelsen og Shooting Livien.
Vallberga
Vallberga er et tettsted i Laholm kommune i Hallands län i Halland i Sverige. I 2010 hadde tettstedet 657 innbyggere.
GelreDome
GelreDome er et fotballstadion i Arnhem, Nederland og er hjemmebanen til Vitesse. Stadionet ble bygget i 1998 til EM i fotball 2000 og har et bevegelig tak og et konverterbart banedekke som kan flyttes på under for eksempel konserter og andre arrangementer holdt på arenaen. Gelredome har også et avansert klimanlegg og er tilknyttet kollektivtrafikken til byen gjennom en bussterminal. Det er parkeringsplass for over 4 000 biler utenfor stadionet.
Qlimax
Hardstyle samlingen Qlimax holdes her hvert år.
Lilla Tjärby
Lilla Tjärby er et tettsted i Laholm kommune i Hallands län i Halland i Sverige. I 2010 hadde tettstedet 914 innbyggere.
Chile under Sommer-OL 1964
Chile under Sommer-OL 1964. 14 sportsutøvere fra Chile deltok under Sommer-OL 1964 i Tokyo. Chile vant ikke noen medaljer.
Svømming under VM i svømmesport 2011 – 800 meter fri menn
800 meter fri menn  var en svømmeøvelse som ble arrangert under VM i svømming 2011. Både Forsøksheatene fant sted 26. juli og finalen 27. juli. Norge var ikke representert i øvelsen.
Rekorder
Før konkurransene var gjeldende verdens- og mesterskapsrekorder som følger:
Forsøksheat
51 svømmere deltok i 7 forsøksheat.
Astringerende
Astringerende eller adstringerende (fra latin: adstringens, «sammentrekkende») betyr snerpende. Det brukes om stoffer som evner å trekke sammen eller tørke ut biologisk vev, som hud og slimhinner. Disse stoffene er viktige i matvarer og i medisiner. De kan hjelpe til å hele sår, motvirke betennelser og til å stoppe diaré.
Når slike stoffer blandes i en ansiktskremer og brukes som lotion, da den har en astringerende virkning.
Et viktig eksempel på slike stoffer er tanniner.
Campo Maior
Campo Maior er en kommune i delstaten Piauí i nordøstregionen av Brasil.
LeseUtviklingsSkjema
LeseUtviklingsSkjema (LUS), er et kartleggingsverktøy for skoleelevers leseutvikling. Skjemaet er bygget på forskning om hvordan barn lærer å lese, og kan brukes til å finne ut hvor langt den enkelte elev er kommet i sin leseutvikling. Verktøyet kan nyttes til å plassere alle lesere, uavhengig av alder, inn på et ferdighetstrinn, pedagogisk kalt utviklingstrinn. LUS-skjemaet er delt i 19 progressive trinn, der trinn 18 er delt i tre nivåer.
LUS er i dag et vanlig innslag i norske skoler, og nær alle grunnskoler i Oslo er LUS-skoler. En «LUS-skole» omtales som en skole med:
LUS legger opp til at alle lærere ved en skole skal være kurset og involvert i arbeidet. LUS Skjemaet er delt i tre faser, fra det helt enkle med gjenkjennelse av ordbildet av eget navn, til evnen til å fordype seg i en større, komplisert tekst og raskt identifisere tekstens innhold og struktur. LUS bidrar ikke med metoder for tiltak til leseopplæring, men er et verktøy for læreren, og bidrar til å holde fokus på det eleven kan, og mindre på det eleven ikke kan. Videre blir neste utviklingstrinn synliggjort. Skolene sitter på den pedagogiske kompetansen og kjennskap til det helhetlige bildet til eleven, og dette danner grunnlaget for de individuelle tiltakene som bør følge en LUS-kartlegging.
LUS-kartleggingens 19 trinn
LUS-skjemaets 19 progressive utviklingstrinn er noe kortfattet slik:
Bakgrunn
Den svenske leseforskeren Bo Sundblad utviklet LUS tidlig på 1980-tallet, i samarbeid med en gruppe lærere i Stockholm. LUS ble tatt i bruk i stockholmsskolene.
Alle veier fører til Rom
Alle veier fører til Rom (det vil si Roma) eller Alle veier leder til Rom er et uttrykk som kommer av at Roma var hovedstaden i Romerriket, og at romerne bygget et omfattende veinett over større deler av Europa som på en eller annen måte ledet til hovedstaden. Det kan også ha opphav i at Roma var kristendommens sentrum gjennom mye av middelalderen.
LeseUtviklingsSkjema
Bakgrunn
De svake resultatene norsk skole har fått gjennom blant annet PISA, PIRLS og Nasjonale prøver på elevers leseferdigheter har presset igjennom tiltak, og LUS, blant flere, er et av de mer gjennomgripende tiltak.
Alle veier fører til Rom
Uttrykket brukes i alminnelighet i situasjoner hvor man mener alle løsninger er like gode eller alle fremgangsmåter vil gi et godt resultat.
Jaish-e-Mohammed
Jaish-e-Mohammed er en stor islamsk mujahedin-organisasjon i Sør-Asia. Organisasjonen ble dannet i 2000 og er basert i den islamske republikken Pakistan. Gruppas hovedmål er å skille Kashmir skal bli en del av Pakistan. For å nå dette målet har gruppen utført en rekke angrep primært i indisk Kashmir.
Gruppen blir regnet som en terrorist-organisasjon av flere land, blant annet Storbritannia, India og USA.
Et medlem av FBI infiltrerte Jaish-e-Mohammed og hjalp politiet med å arrestere fire personer som angivelig la planer om å bombe en synagoge i New York, samt å skyte Stinger-raketter mot militære fly i USA. Arrestasjonen av de fire terroristene fant sted i mai 2009.
Delias nigrina
Delias nigrina er en dagaktiv sommerfugl i gruppen hvitvinger.
Delias nigrina finnes sørøst i Australia.
Utseende
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg. Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven har generelt tykk hud og er ganske hardføre. Hodet, brystet og bakkroppen er sammenvokst uten noen oppdeling.
Larvens hode består av en hard hodekapsel med noen punktøyne. Under øynene er det noe små antenner larven bruker til å finne riktig føde. Like bak hodet er bryststykket, som består av tre sammenvokste ledd, Bryststykket har tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.
Larvene ånder gjennom traké-åpninger i hudskjelettet (spirakler), langs kroppens sider.
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.
Levevis
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplanten.
Larven er radikalt forskjellige fra de voksne, både i levevis og i kroppsbygning. Den lever som plantespiser på noen planter i slektene Amyema og Muellerina.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Delias nigrina tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Systematisk inndeling
Papilio nigrina
Våxtorp
Våxtorp er et tettsted i Laholm kommune i Hallands län i Halland i Sverige. I 2010 hadde tettstedet 970 innbyggere.
Sugar, We’re Goin Down
Sugar, We're Goin Down er den første singelen fra det emo-inspirerte bandet Fall Out Boy sin andre store plateutgivelse From Under the Cork Tree. Singelen kom ut i 2006, på samme tid som albumet. Singelen kom helt opp til 6.-plass på den prestisjetunge Billboard Hot 100-lista og albumet solgte til dobbel platina i USA.
Tore Albrigtsen
Albrigtsen har drevet med hundekjøring siden 1980, og har deltatt minst 13 ganger i Finnmarksløpet. 39 år gammel debuterte han i verdens lengste hundesledeløp, Iditarod, i 2006, og han deltok på nytt ti år senere. Da kom han inn på 36. plass. I 2016 deltok Albrigtsen også i Yukon Quest der han kom inn på en 11. plass. Han har gått over Grønlandsisen. Han løp i mange år ultramaraton, dvs. løp over 10 mil.
Vaira Vīķe-Freiberga
Vaira Vīķe-Freiberga (født 1. desember 1937 i Riga, Latvia) var Latvias president fra 1999 til 2007. Hun var landets første kvinnelige president og den første i Øst-Europa.
Liv
Vaira Vīķe-Freiberga og hennes familie flyktet fra den sovjetiske invasjonen av Latvia i 1944, og bodde først i Tyskland, deretter i Marokko og Canada. Hun studerte ved University of Toronto at Mississauga og McGill University, og tok doktorgraden i psykologi i 1965. Deretter virket hun som professor ved Université de Montréal fra 1965 til 1998. I løpet av denne perioden var hun viseformann for Canadas vitenskapsråd og president for en rekke faglige foreninger. Hun var også aktiv i det latviske eksilsamfunnet i Canada. En stor del av hennes forskning fokuserte på latvisk folkelitteratur.
I 1998 returnerte Vaira Vīķe-Freiberga til Latvia for å lede det latviske institutt, en organisasjon som arbeider for å fremme Latvia i utlandet. Et år senere ble hun valgt til landets president, som første kvinne. Opprinnelig var hun ikke kandidat, men det latviske parlamentet ble ikke enige om en kandidat i første runde. Vaira Vīķe-Freiberga ble derfor valgt som kompromisskandidat, som en høyt respektert person som ikke var tilknyttet noe bestemt parti.
I hele sin presidentperiode har hun vært meget populær i Latvia, og har særlig engasjert seg i utenrikspolitikk. Hun er kjent for krass kritikk av Russland og for å ha arbeidet aktivt for Latvias medlemskap i NATO og EU. Hun har flere ganger krevet at Russland ber om unnskyldning for invasjonen og okkupasjonen av de baltiske land.
I begynnelsen av 2006 ble hun nevnt som en av kandidatene til å etterfølge Kofi Annan som FNs generalsekretær.
Hun er gift med professor Imants Freibergs og har to barn.
Still Life
Still Life er et dobbelt konsertalbum av progressiv metal bandet Fates Warning.
Albumet ble utgitt av Massacre Records i 1998, og er det første konsertalbumet til Fates Warning. Disk 1 inneholder en konsertfremføring av albumet A Pleasant Shade of Gray i sin helhet. På den japanske versjonen er det en cover av Scorpions-låta «In Trance» som spor nummer 8 på disk 2.
Personell
Gjestemusikere
Litiumkarbonat
Litiumkarbonat (Li2CO3) er en kjemisk forbindelse av litium og karbonat. Det er et fargeløst salt som brukes i fremstilling av metalloksider, og det er brukt som en stemningsstabilisator i psykiatrisk behandling av maniske tilstander og bipolar lidelse.
Litiumkarbonat selges i andre land som Carbolith®, Cibalith-S®, Duralith®, Eskalith®, Lithane®, Lithizine®, Lithobid®, Lithonate® og Lithotabs®. I Norge selges Lithionit som er Litiumsulfat.
Egenskaper
Som alle inorganiske karbonatforbindelser opptrer det som en polymer. Det er lite løselig i vann. Løseligheten reduseres ved økende temperatur. Løseligheten øker mye ved å tilføre CO2.
Bruk
Litiumkarbonat er et viktig kjemikalium i industrien. Glass med litiumkarbonat kan brukes i ovner. Sement herder fortere om det er tilsatt litiumkarbonat, noe som er spesielt gunstig ved legging av fliser med fliselim. Litiumkarbonat benyttes i produksjon av litiumion batterier.
Medisinsk bruk
Litiumkarbonat brukes i behandling mot maniske tilstander og bipolare lidelser. Litiumioner interfererer med kjemiske reaksjoner som bidrar til og forsterker signaler til cellene i hjernen.
Daglige doser av litium, en medisin for behandling av bipolar lidelse, forsinker utvikling av amyotrofisk lateral sklerose (ALS) i et italiensk studium av 44 pasienter med sykdommen. Ingen annen behandling har vist slik dramatisk effekt på ALS.
Bjørn
Bjørn har flere betydninger:
Buckethead
Han ble lært å spille gitar rundt 12-årsalderen av flere forskjellige lærere, mest kjent er Paul Gilbert. Han begynte ikke å ta det seriøst før han spilte på en lokal café. Der oppfordret Jas Obrecht ham til å utnytte talentet sitt mer etter å ha hørt en demo. Vennskapet mellom Jas Obrecht og Buckethead har blant annet resultert i DVD-ene Young Buckethead vol. 1 og 2.
Buckethead er mest kjent for å spille el-gitar, men han spiller mange andre instrumenter, blant annet bass, banjo, saksofon, fiolin, keyboard, ukulele og akustisk gitar.
CocoRosie
CocoRosie er en musikalsk gruppe som ble dannet i 2003 av søstrene Bianca «Coco» og Sierra «Rosie» Casady. Søstrene er født og oppvokst i USA men bandet ble grunnlagt mens de bodde i Frankrike. Musikken deres inneholder flere elementer fra både pop, blues, opera, elektronika og hiphop.
CocoRosie var opprinnelig en duo der Sierra står for syngingen, spiller gitar, piano og harpe, mens Bianca sang og manipulere ulike barneleker, elektroniske og slagverkinstrumenter, samt andre eksotiske lydmakere. Gruppen har vært meget aktiv til å turnerte og spiller på konserter både i Europa, USA og andre steder i verden. Fram til 2010 har de gitt ut fire store album: La maison de mon rêve (2004), Noah's Ark (2005), The Adventures of Ghosthorse and Stillborn (2007), og Grey Oceans (2010).
Sierra Casady ble født i Iowa og Bianca ble født på Hawaii. Når Sierra var cirka 5 år gammel og Bianca var 3 år gammel ble deres foreldre skilt. Jentene bodde for det meste sammen med sin mor, Christina Chalmers som var eksentrisk kunstner og sanger av indiansk og syrisk avstamning som vokste opp i Iowa. De flyttet til nye byer nesten hvert år og var blant annet bosatt på Hawaii, i California, New Mexico og i Arizona. Dette gjorde de fordi moren deres mente at jentene skulle lære mer om å gjøre kunst i den "virkelige verden" enn i skolen.
I 1998 da Sierra var nesten 18 år gammel flyttet hun til New York City. Og nesten 2 år senere flyttet hun til Paris for å forfølge en karriere som operasanger samtidig som hun studerte ved konservatoriet de Paris. I denne perioden mistet Sierra kontakten med søsteren Bianca som fremdeles bodde i New York City. Bianca studerte på denne tiden lingvistikk og sosiologi.
Trio de Janeiro
Trio de Janeiro (etablert i januar 1988) er en norsk musikkgruppe innen jazz og bossa nova. Originalbesetning var Anne-Marie Giørtz (vokal), Sveinung Hovensjø (cavaquinho) og Tom Steinar Lund (gitar og arrangement); Hovensjø har siden trådt tilbake. Midlertidig medvirkende har vært blant annet Rita Eriksen, Célio de Carvalho (perkusjon), Andreas Aase (cavaquinho),Tor Yttredal ( sax) Marius Müller (gitar) Stein Inge Brækhus ( trommer). De senere år har trioen variert med.Frøydis Grorud (sax), Roy Nikolaisen(trompet) og Knut Riisnæs ( sax) sammen med Tom Steinar Lund og Anne-Marie Giørtz. Trioen har vært og er fortsatt svært populær og har høstet glitrende kritikker opp gjennom årene.
Trioen har turnert og turnerer fortsatt landet rundt. De har spilt på en rekke festivaler i Norge. Med Tore Brunborg på saksofon fremførte de også på Moldejazz i 2006, såvel som i NRKs «Studio Sokrates». Et lignende band i samme periode, med samme navn, fantes i Danmark.
Disconnected
Disconnected er det niende studioalbumet fra progressiv metal bandet Fates Warning.
Albumet ble utgitt 25. juli 2000 av Metal Blade Records. Keyboardisten Kevin Moore (tidligere Dream Theater) deltar som gjestemusiker på albumet.
Personell
Gjestemusiker
Masanobu Ando
Masanobu Ando (安藤政信; født 9. mai, 1975 i Kawasaki) er en japansk skuespiller og regissør. Han er mest kjent for rollen som den psykotiske morderen Kazuo Kiriyama i filmen Battle Royale. Masanobu anses som Japans svar på Johnny Depp.
Adam Clayton
Bakgrunn
Clayton ble født i England som den eldste sønn til Brian og Jo Clayton. Da Adam var fem år flyttet familien til Malahide nær Dublin, der hans søster Sarah Jane (Sindy) og broren Sebastian ble født. Han var veldig opprørsk som ung og byttet skoler flere ganger før han endte på Mount Temple High School, Irlands første friskole. Det var der han så lappen Larry Mullen jr. hadde hengt opp der han søkte etter medlemmer til et nytt band. Clayton trodde først det var i skolens regi og overså det, men møtte opp da han forsto den virkelige sammenhengen. Han kunne ikke spille på sin nyervervede bass, men de andre i bandet ble så imponert over hvor kul han virket og lot ham bli. I bandets spede begynnelse fungerte også Clayton som deres manager. Dette hadde han tid til etter at han også var blitt sparket ut av Mount Temple.
U2
I begynnelsen av U2s karriere ble Clayton regnet av utenforstående som bandets outsider, særlig siden han ikke delte sine bandmedlemmers religiøse tro og ikke hadde den samme krisen som de andre etter andrealbumet October. Men gruppens dynamikk kunne ikke fungert uten Claytons radar for hva som var hipt eller ikke. Clayton var forlover da Bono giftet seg.
I 1989 ble Clayton tatt av politiet med en liten mengde cannabis på seg. Han slapp unna straff ved å donere en stor pengesum til veldedighet. Men i 1993 skjedde det utenkelige, Clayton, som levde og åndet for rollen som bassist i et rockeband, uteble fra en konsert. Etter bruddet med supermodellen Naomi Campbell, eksploderte alkoholforbruket hans, og mens resten av bandet holdt konsert i Sydney med en roadie på bass, satt Clayton på en strand kun med selskap av en alt for stor promille. Etter dette ble Clayton avholdsmann, flyttet til New York og tok musikkundervisning for første gang. Hvor mye basspillingen hans utviklet seg, er lett å høre på 1997s Pop.
Clayton er fortsatt ugift, men har oppfylt sitt ungdomsmål; å spille bass i et rockeband. Bill Flanagan beskrev det best i sin bok om bandet Until The End Of The World: «Bono sier at Larry egentlig ønsker å være vokalisten, Bono ønsker å være gitarist, og Edge er egentlig en frustrert trommeslager. Adam derimot, vil bare spille bass.»
Canavieira
Canavieira er en kommune i delstaten Piauí i nordøstregionen av Brasil.
DU (band)
DU er en norsk pop-trio, tidligere kjent under navnet Det är jag som är döden. Førsteplaten Hey Space! (2007) ble gitt ut på dbut records i Norge, og siden i Europa på franske Le Maquis music under forkortelsen DAJSAD. Albumet Risk and investment kom ut på Trust Me records februar 2010.
Selv om DU har gjort et poeng av å ikke skjule seg bak indie eller undergrunns-etiketter, kan uttrykket karakteriseres som særegent.
På konserter stiller bandet med det uvanlige oppsettet av ståtrommer, synthesizere, dobbel mannevokal og twanggitar.
Bakgrunn
Det är jag som är döden oppstod i 2006, i kjølvannet av duoen Flying Edward, da Hilmar Bergendahl Larsen og Nils Jakob Langvik inviterte Kyrre Bjørkås for å samarbeide om musikk til TVdokumentaren ”Don't fuck with the Lewises” laget av Ronny Kristoffersen og Nils Wærstad. Bjørkås og Larsen var begge en del av kjernen i det smått legendariske undergrunnsbandet Bogus Blimp, tilknyttet post-metal labelen Jester Records mellom 1998 og 2004. Det är jag som är döden ble således en fusjon av Flying Edwards enkle besetning (gitar, orgel og trommemaskin), Bjørkås´ idebaserte kunstorientering og en musikalsk eksperimentvilje kultivert over et tiår.
Valgstyre
Valgstyrer er ulike organer som har ansvar for gjennomføring av valg og fastsetting av resultatet. I Norge finnes valgstyrer på kommune-, fylkes- og riksnivå. I tillegg finnes stemmestyrer for det enkelte stemmested. Valgstyrenes oppgave framgår av valgloven.
Valgstyret i kommunen
I kommunene skal det også være et samevalgstyre for gjennomføring av valg til Sametinget. Dette er gjerne identisk med valgstyret.
Valgstyrets viktigste oppgaver er:
Fylkesvalgstyret
Fylkesvalgstyret oppnevnes av fylkestinget. Reglene om sammensetning og saksbehandling er som for det kommunale valgstyret.
Fylkesvalgstyrets viktigste oppgaver er:
Når det gjelder valg i Oslo, er det fylkesmannen som er kontrollinstans.
Riksvalgstyret
Riksvalgstyret oppnevnes av Kongen i statsråd i de år det skal avholdes stortingsvalg. Det skal ha minst fem medlemmer.
Riksvalgstyrets viktigste oppgaver er fordeling av utjamningsmandatene ved stortingsvalg og utferdigelse av de formelle fullmaktene til samtlige valgte stortingsrepresentanter. Stortinget foretar sjøl endelig godkjenning av fullmaktene.
Styret er også klageinstans for en del forhold ved stortingsvalg.
I 2009 bestod riksvalgstyret av sju personer (med vara), en fra hvert av partia som var på Stortinget:
Riksvalgstyret i 2013 bestod av:
Riksvalgstyret i 2021 består av:
Kommunal- og moderniseringsdepartementet er sekretariat for riksvalgstyret.
Stemmestyrer
Når det i en kommune skjer valg på flere stemmesteder, skal det oppnevnes et stemmestyre for hvert sted. Det består av minst tre medlemmer og oppnevnes av kommunestyret (eller valgstyret ved delegasjon). Stemmestyret har ansvaret for gjennomføringa av valget på stemmestedet. På mange steder foretar stemmestyret også ei foreløpig opptelling av stemmene.
Mil Mi-1
Mil Mi-1 ( NATO-kallenavn: «Hare» ) er et helikopter utviklet i Sovjetunionen. Prototypen fløy første gang i 1948. Mi-1 har tre eller fire seter, og har vært benyttet hovedsakelig for forbindelsesflygning og trening. Mi-1 har også blitt produsert i Polen, og har vært benyttet av flere av de tradisjonelle mottagerne av sovjetisk materiell.
Barra do Piraí
Barra do Piraí har 95 400 innbyggere (2006) og dekker et areal på 578 km².
Canada under Paralympiske vinterleker 2006
Canada deltok med ti deltakere i de paralympiske vinterlekene 2006 i Torino. De var en av fem nasjoner som deltok i alle fire idretter; de fire andre var Amerikas forente stater, Italia, Norge og Sverige.
Granby
Granby er en by i Hartford fylke som ble etablert i 1786 i den amerikanske delstaten Connecticut. Byen som har et flateinnhold på 105,7 km², talte 10 347 innbyggere ved den siste folketellingen i 2000.
Historie
Granby var en del av Simsbury, Connecticut fram til 1786 da den ble selvstandig.
En del av Southwick, Massachusetts – det såkalt "hakket" – ble løsrevet fra Massachusetts i 1774, like før begynnelsen til den amerikanske uavhengighetskrigen. Dette området ble en del av Granby da den ble løsrivet av Simsbury, men ble returnert til Southwick ved en del av kompromisser i grense uenighet i 1803 og 1804.
Demografi
I 2000 var det 10 347 innbyggere i byen, hvorav 3 781 husholdninger og 2 994 familier. Dette medførte en befolkningstetthet på 98,2 mennesker/km². Det var 3 887 husstander med en gjennomsnittlig tetthet på 36,9 mennesker/km². Byen består av 97,54 % hvite, i tillegg 0,61% afroamerikanere, 0,23% amerikanske urfolk, 0,74% asiater, 0,02% oseanere og 0,86 % fra andre menneskeraser.
Napier
Napier kan referere til:
Harakat ul-Mujahidin
I 1993 fusjonerte gruppen med Harkat-ul-jehad-al-Islami og dannet Harkat-ul-Ansar. Umiddelbart etter fusjonen arresterte indiske sikkerhetsstyrker tre høytstående medlemmer av den fusjonerte gruppen. Som et svar på arrestasjonen gjennomførte gruppen flere kidnappinger i et forsøk på å frigjøre deres ledere. Alle disse forsøkene mislyktes.
Gruppen kom i søkelyset til USA etter terrorangrepet 11. september 2001. Da ble gruppen forbudt av daværende president George W. Bush. Gruppen er antatt å ha flere tusen væpnede tilhengere i den pakistanske delen av Kashmir.